पंजाब में कांग्रेस की सरकार बनने के छह महीने के अंदर ईसाई धर्मांतरण का खुला खेल शुरू हो गया है। अकाली दल-बीजेपी के दौर में जो काम चोरी-छिपे चल रहा था वो अब खुलेआम हो रहा है। पिछले कुछ महीनों में बड़े शहरों से लेकर दूर-दराज के गांवों तक में चंगाई सभा जैसे आयोजनों की भरमार हो गई है। पंजाब में ईसाई धर्मांतरण का शिकार सिखों और हिंदुओं को बनाया जा रहा है। हैरानी की बात है कि मलेरकोटला जैसे मुस्लिम बहुल इलाकों में ईसाई संगठनों की गतिविधियां न के बराबर हैं। पिछले कुछ महीनों में ढेरों नए चर्च खुल गए हैं और जगह-जगह बाइबिल और ईसाई धर्मांतरण साहित्य बांटते लोगों को देखा जा सकता है। कुछ चर्च तो ऐसी जगहों पर खुले हैं जहां 5-5 किलोमीटर के दायरे में एक भी ईसाई नहीं रहता। जिस तरह से ईसाई मिशनरियों की सक्रियता बढ़ी है उसे देखते हुए यही लगता है कि इन्हें विदेशों से बड़ी रकम मिल रही है। कई लोगों ने सोशल मीडिया के जरिए इस मुद्दे को जोरशोर से उठाया है। यह भी पढ़ें: देश में धर्मांतरण रोकने के लिए कानून क्यों जरूरी है?